Държавен вестник, бр. 30, 2010 г., стр. 7

БРОЙ  30	
Д Ъ Р Ж А В Е Н  В Е С Т Н И К 	
СТР.  7  
Член 2. Изпълнение на Програмата
(а) Описание и цели на Програмата. Глав­
ният получател изпълнява Програмата както 
е описано в „Описание на изпълнението на 
Програмата“, включено като Анекс A на това 
Споразумение. Рамката/ите с индикатори, която 
е приложение към Анекс А, определя основните 
цели на Програмата, ключовите индикатори, 
целевите стойности и отчетните периоди на 
Програмата. Освен ако не е посочено друго, 
целевите стойности, определени в Рамката с 
индикатори, която е приложение към Анекс А 
на това Споразумение, са с натрупване и не 
включват изходните данни.
(б) Бюджет на Програмата. Обобщеният 
бюджет (бюджети), който е приложен към 
Анекс A на това Споразумение, определя 
одобрените разходи за срока на Програмата. 
Главният получател изпълнява Програмата в 
съответствие с Обобщения бюджет. Промени 
в бюджета се извършват единствено на осно­
вание на писмени указания, предоставени от 
Глобалния фонд или по друг начин, писмено 
разрешен от Глобалния фонд.
Член 3. Срок на Програмата
(а) Фаза 1. Главният получател приема, че 
считано от датата на влизане в сила на това 
Споразумение (упомената в член 38 по-до­
лу), Глобалният фонд е поел ангажимент за 
предоставяне на средства, предназначени за 
Програмата, съгласно това Споразумение за 
период от 24 месеца, който започва да тече от 
Началната дата на Фаза 1 (посочена в графа 
5 от заглавната част на това Споразумение) 
и завършва на Крайната дата на Фаза 1 (по­
сочена в графа 6 от заглавната част на това 
Споразумение) (по-долу наричан „Срок на 
Програмата“).
(б) Фаза 2. Глобалният фонд има право да 
реши по свое усмотрение да удължи Срока 
на Програмата след Крайната дата на Фаза 1 
(„Одобрение за Фаза 2“). Ако Глобалният фонд 
издаде Одобрение за Фаза 2, страните подписват 
изменение на това Споразумение, като „Срокът 
на Програмата“ автоматично се удължава до 
Крайната дата на Фаза 2 (посочена в графа 7 
на заглавната част на това Споразумение) или 
друга дата, определена от Глобалния фонд в 
издаденото от него Одобрение за Фаза 2. 
(в) Отпуснати средства, счетени за получе­
ни. Начална дата на Фаза 1, Крайна дата на 
Фаза 1 и Крайна дата на Фаза 2 се определят 
от датата, на която Главният получател полу­
чи първия транш Средства от безвъзмездната 
помощ по това Споразумение. За тази цел се 
счита, че Главният получател е получил първия 
транш средства седем календарни дни, след 
като Попечителят на Глобалния фонд пусне 
чрез банков превод този първи транш средства 
по банковата сметка на Главния получател 
(„Дата, на която средствата се считат получе­
ни“). Ако Датата, на която средствата се считат 
получени, е между първия и четиринадесетия 
ден от месеца, Началната дата на Фаза 1 е 
първият ден от същия месец. Ако датата, на 
която средствата се считат получени, е след 
четиринадесетия ден от месеца, Началната дата 
на Фаза 1 е първият ден от следващия месец.
(г) Уведомление. След Датата, на която 
средствата се считат получени, Глобалният фонд 
изпраща уведомление до Главния получател 
относно Началната дата на Фаза 1, Крайната 
дата на Фаза 1 и Крайна дата на Фаза 2, като 
заглавната част на това Споразумение съответно 
се актуализира.
Член 4. Средства от безвъзмездната помощ
С това Споразумение Глобалният фонд 
предоставя на Главния получател безвъзмездна 
помощ, която не надвишава безвъзмездната 
помощ, посочена в графа 8 на заглавната част 
на Споразумението („Безвъзмездната помощ“), 
с която Главният получател може да разпола­
га съгласно условията на това Споразумение. 
Главният получател има право да използва 
Средства от безвъзмездната помощ единствено 
за дейности по Програмата, които се провеждат 
по време на срока на Програмата или по друг 
начин, с който Глобалният фонд писмено се 
е съгласил.
Член 5. Представяне и гаранции на Главния 
получател
Главният получател представя и гарантира 
пред Глобалния фонд следното, считано от да­
тата на влизане в сила на това Споразумение:
(а) Правосубектност. Главният получател 
е юридическо лице, действително съществу­
ващо по законите на юрисдикцията, в която 
е създадено.
(б) Изпълняемост. Това Споразумение е 
надлежно сключено и предоставено от Главния 
получател и изпълняемо срещу Главния полу­
чател съобразно условията по Споразумението.
(в) Необходими правомощия. Главният 
получател разполага с всички необходими 
правомощия, власт и правоспособност да: (i) 
притежава свои активи; (ii) провежда дейности 
по Програмата; и (iii) да сключи това Спора­
зумение.
(г) Законосъобразност. Дейностите на Глав­
ния получател се провеждат съгласно законите 
на Държавата домакин и друго приложимо 
законодателство, включително, но не само, 
законодателство за интелектуалната собстве­
ност. Освен това Главният получател е запознат 
със съществуването на закони, забраняващи 
предоставянето на ресурси и помощ на лица 
и организации, свързани с тероризма, и че 
Европейският съюз, правителството на САЩ и 
Съветът за сигурност на ООН са публикували 
списъци на лица и организации, за които се 
смята, че са свързани с тероризма.
(д) Отсъствие на съдебни претенции. Не 
съществуват съдебни претенции, разследвания 
или текущи, предстоящи или обявени процедури 
срещу Главния получател, които, ако решението